เจ้าหญิงแห่งเวลส์
รายพระนามเจ้าหญิงแห่งเวลส์

เจ้าหญิงที่ดำรงพระอิสริยยศเป็น เจ้าหญิงแห่งเวลส์ จนถึงปัจจุบัน มีทั้งหมด 11 พระองค์ ดังนี้
| ลำดับ | พระรูป | พระนาม ประสูติ | ดำรงตำแหน่ง จาก (ปี) ถึง (ปี) | ปีที่เสกสมรส | พระสวามี ชาตะ | หมายเหตุ | ตราอาร์ม |
| --- | --- | --- | --- | --- | --- | --- | --- |
| 1 |  | โจนแห่งเคนต์ 1328–1385 | 1361–1376 | 1361 | เอ็ดเวิร์ด เจ้าชายดำ 1330–1376 |  |  |
| 2 |  | แอนน์ เนวิลล์ 1456–1485 | 1470–1471 | 1470 | เอ็ดเวิร์ดแห่งเวสต์มินสเตอร์ เจ้าชายแห่งเวลส์ 1453–1471 |  |  |
| 3 |  | เจ้าหญิงแคเธอรีนแห่งอารากอน  1485–1536 | 1501–1502 | 1501 | เจ้าชายอาเธอร์ เจ้าชายแห่งเวลส์ 1486–1502 |  |  |
| 4 |  | เจ้าหญิงแคโรไลน์แห่งอันสบาค 1683–1737 | 1714–1727 | 1705 | พระเจ้าจอร์จที่ 2 แห่งบริเตนใหญ่ 1683–1760 |  |  |
| 5 |  | เจ้าหญิงออกัสตาแห่งซัคเซิน-โกทา 1719–1772 | 1736–1751 | 1736 | เจ้าชายเฟรเดอริก เจ้าชายแห่งเวลส์ 1707–1751 |  |  |
| 6 |  | เจ้าหญิงแคโรไลน์แห่งเบราน์ชไวก์ 1768–1821 | 1795–1820 | 1795 | สมเด็จพระเจ้าจอร์จที่ 4 แห่งสหราชอาณาจักร 1762–1830 |  |  |
| 7 |  | เจ้าหญิงอเล็กซานดราแห่งเดนมาร์ก 1844–1925 | 1863–1901 | 1863 | สมเด็จพระเจ้าเอ็ดเวิร์ดที่ 7 แห่งสหราชอาณาจักร 1841–1910 |  |  |
| 8 |  | เจ้าหญิงวิกตอเรีย แมรีแห่งเท็ก 1867–1953 | 1901–1910 | 1893 | สมเด็จพระเจ้าจอร์จที่ 5 แห่งสหราชอาณาจักร 1865–1936 |  |  |
| 9 |  | เลดีไดอานา สเปนเซอร์ 1961–1997 | 1981–1996 | 1981 | สมเด็จพระเจ้าชาร์ลส์ที่ 3 แห่งสหราชอาณาจักร 1948–ปัจจุบัน | ทรงหย่ากับสมเด็จพระเจ้าชาร์ลส์ที่ 3 ในปี ค.ศ. 1996 |  |
| 10 |  | คามิลลา แชนด์ 1947–ปัจจุบัน | 2005–2022 | 2005 | สมเด็จพระเจ้าชาร์ลส์ที่ 3 แห่งสหราชอาณาจักร 1948–ปัจจุบัน | ทรงใช้พระอิสริยยศหลักเป็น "ดัชเชสแห่งคอร์นวอลล์" |  |
| 11 |  | แคเธอริน มิดเดิลตัน 1982–ปัจจุบัน | 2022–ปัจจุบัน | 2011 | เจ้าชายวิลเลียม เจ้าชายแห่งเวลส์ 1982–ปัจจุบัน |  |  |

เจ้าหญิงแห่งเวลส์องค์ก่อนหน้านั้นคือ สมเด็จพระราชินีคามิลลาแห่งสหราชอาณาจักร (พระนามเดิม คามิลลา แชนด์) ซึ่งทรงเลือกที่จะไม่ใช้พระอิสริยยศเจ้าหญิงแห่งเวลส์ แต่ทรงใช้พระอิสริยยศหลักเป็น "ดัชเชสแห่งคอร์นวอลล์" อันเนื่องมาจากผู้คนส่วนใหญ่ยังคงรู้สึกผูกพันกับผู้ที่ครองอิสริยยศนี้มาก่อน ได้แก่ ไดอานา เจ้าหญิงแห่งเวลส์
เจ้าหญิงแห่งเวลส์หลายพระองค์ทรงเถลิงพระอิสริยยศขึ้นเป็นสมเด็จพระราชินี (Queen Consort) นอกนั้นมีพระอิสริยยศเป็น "เจ้าหญิงม่ายแห่งเวลส์" หรือ Dowager Princess of Wales หลังการสิ้นพระชนม์ของพระสวามี (ภายหลังการสมรสของสมเด็จพระเจ้าเฮนรีที่ 8 และ เจ้าหญิงแคทเธอรีนแห่งอารากอน เป็นโมฆะ เจ้าหญิงทรงเปลี่ยนกลับไปเป็น เจ้าหญิงม่ายแห่งเวลส์ ซึ่งเป็นพระอิสริยยศเดิม ในฐานะที่เป็นพระชายาม่ายของเจ้าชายอาร์เธอร์ เจ้าชายแห่งเวลส์ พระเชษฐาในสมเด็จพระเจ้าเฮนรีที่ 8 เพราะพระองค์ไม่ทรงต้องการยอมรับว่าได้เคยทรงอภิเษกสมรสกับเจ้าหญิงอย่างถูกต้องตามกฎหมาย)
ตามรูปแบบของการให้สิทธิพระราชโอรสสืบสันตติวงศ์ก่อนพระราชธิดาที่ใช้ในประเทศสหราชอาณาจักร การดำรงพระอิสริยยศเป็น รัชทายาทโดยนิตินัย (heiress apparent) สำหรับพระราชธิดานั้นเป็นเรื่องที่ผิดปกติวิสัย เนื่องจากว่าในทางทฤษฎีแล้วเป็นไปได้ที่พระมหากษัตริย์ที่ทรงราชย์จะมีพระราชโอรสมาแทนที่พระราชธิดา โดยมากเป็นเพียง รัชทายาทโดยพฤตินัย (heiress presumptive) มีข้อยกเว้นเพียงอย่างเดียวคือ ถ้ารัชทายาทโดยนิติของพระมหากษัตริย์ทรงมีแต่พระธิดา และสิ้นพระชนม์ไปก่อน พระธิดาพระองค์ใหญ่จะทรงเป็นรัชทายาทโดยนิตินัยทันที
ในความเป็นจริงแล้ว มีอยู่หลายครั้งที่เห็นชัดว่ารัชทายาทโดยพฤตินัยที่เป็นผู้หญิงได้สืบราชบัลลังก์ (ที่เด่นชัดที่สุดคือ สมเด็จพระราชินีนาถเอลิซาเบธที่ 2 เมื่อยังมีพระอิสริยยศเป็นเจ้าหญิงรัชทายาท) แต่ก็ไม่ทรงเคยได้รับการสถาปนาเป็น "เจ้าหญิงแห่งเวลส์"